මියගිය දැරිය රැඳී සිටි නිවසේ වාහනවල හා රියදුරන්ගේ කිසිදු අඩුවක් නොතිබූ බවත් එසේ තිබියදී ඇය 1990 ගිලන් රථ සේවයට අයත් ගිලන් රථයක් පැමිණෙන තෙක් සිට ප්‍රමාද වී කොළඹ ජාතික රෝහල වෙත රැගෙන යාම සැකකටයුතු තත්ත්වයක් බවත් ඔහු සඳහන් කළා.මෙම නඩුවේ පළමු සැකකාරිය වන රිෂාඩ් බදියුදීන්ගේ බිරිඳගේ පියා වන දෙවන සැකකරු විසින් දැරිය ජාතික රෝහලට ඇතුළත් කිරීමේ දී ඇයගේ නමට ”‍ඉශානි”‍ යනුවෙන් සිංහල නාමයක් ලබා දී තිබූ අතර වයස අවුරුදු 18 ක් වශයෙන් ලබාදී තිබූ බවත් ඔහු පැවසුවා.මියගිය දැරිය නවාතැන්ගෙන සිටි මඩුවක් වැනි ස්ථානයක ඇඳක් මත තිබී භූමිතෙල් අඩංගු බෝතලයක් සහ කොට්ටය යට තිබී ලයිටරයක් සොයාගත් බව සඳහන් කළ නියෝජ්‍ය සොලිස්ටර් ජෙනරාල් වරයා මේ පිළිබඳව මියගිය දැරියට පෙර එම නිවසේ සේවය කළ මෙහෙකාර දැරියකගෙන් ප්‍රශ්න කළ අවස්ථාවේදී මෙම නිවසේ භූමිතෙල් භාවිතා කිරීමක් සිදු නොවන බව ඇය විසින් සඳහන් කර ඇතැයි ද කියා සිටියා.මේ පිළිබඳව සැකකාර රිෂාඩ් බදියුදීන්ගේ බිරිඳගේ මවගෙන් ප්‍රශ්න කළ අවස්ථාවේදී තම නිවසේ රියදුරා විසින් මෙම භූමිතෙල් රැගෙන ආ බව ඇය ප්‍රකාශ කලත් රියදුරාගෙන් ප්‍රශ්න කිරීමේ දී තමන් භූමිතෙල් නිවසට රැගෙන ඒම සිදු නොකළ බව සඳහන් කළේ යැයිද නියෝජ්‍ය සොලිස්ටර් ජනරාල්වරයා අවධාරණය කළා.සැකකාරිය වන රිෂාඩ් බදියුදීන්ගේ බිරිඳ විසින් මුලින්ම ලබා දුන් කට උත්තරයේ නූලක් පත්තු කිරීමට යාමෙන් මෙම දැරිය පිලිස්සී ඇති බව ප්‍රකාශ කර තිබුණ ද ඇය විසින් බොරැල්ල පොලිසියට ලබා දුන් තවත් කටඋත්තරයක සිද්ධිය වූ දින අලු‍යම දැරිය කෑ ගසන ශබ්දයක් ඇසුණු බව සඳහන්ව ඇති බවයි නියෝජ්‍ය සොලිස්ටර් ජනරාල් දිලීප පීරිස් පෙන්වා දී ඇත්තේ.එසේම පැමිණ බැලීමේදී ඇය පිලිස්සී සිටිනු තමා දුටු බව සඳහන් කළේ යැයි ද පෙන්වා දුන් නියෝජ්‍ය සොලිස්ටර් ජනරාල්වරයා ඒ අනුව සැකකාරිය එකිනෙකට පරස්පර ප්‍රකාශ ලබාදී ඇති බවත් මෙය බරපතළ සැකයට තුඩු දෙන බවත් පෙන්වා දී තිබෙනවා.මෙම දැරියගේ දෙමව්පියන් ඉකුත් මාස 8 ක කාලසීමාව ද තුළ තුන් වතාවක් ඇය දැක බලා ගැනීම සඳහා මෙම නිවසට පැමිණිය ද තම දියණිය හමුවීමට නිවැසියන් ඔවුන්ට අවසර නොදුන් බව විමර්ශනවලදී කරුණු අනාවරණය වී ඇතැයිද ඔහු පෙන්වා දුන්නා.මෙම දැරිය මියගිය පසු රිෂාඩ් බදියුදීන්ගේ නිවසේ සිටි පොලිස් ඇඳුමට සමාන ඇඳුමක් ඇඳගත් පුද්ගලයෙකු විසින් මියගිය දැරියගේ සොහොයුරා අමතා ”‍මේක දුර ගෙනියන්න අවශ්‍ය නෑ.